יורומילק גורנו ליסיצ'ה

מועדון כדורגל יורומילק גורנו ליסיצ'ה הוא מועדון כדורגל מקדוני, המשחק בגורנו ליסיצ'ה שבסקופיה במקדוניה. המועדון נוסד לאחר הקמת הרפובליקה הפדרלית הסוציאליסטית של יוגוסלביה. המועדון משחק נכון לעונת 2014/2015 בליגה המקדונית השנייה.

היסטוריה
המועדון נוסד בשנת 1964 ושיחק בליגה המקדונית הרפובליקאית שהייתה הליגה השלישית במערכת הליגות של יוגוסלביה.
בעונת 1992/1993 לאחר התפרקות יוגוסלביה, המועדון עבר לשחק בליגה השלישית במקדוניה. בסוף עונת 2009/2010, עלה מהליגה השלישית לליגה השנייה במקדוניה. המועדון שיחק 3 שנים בליגה השנייה, מעונת 2010/2011 ועד עונת 2012/2013. בעונת 2012/2013 הגיע לשמינית גמר הגביע המקדוני והפסיד לקבוצת וארדאר סקופיה. בסוף העונה הגיע למקום הרביעי בליגה השנייה ועלה בפעם הראשונה לליגת העל המקדונית. בסוף עונת 2013/2014 ירד מליגת העל המקדונית לליגה המקדונית השנייה.

קבוצות כדורגל מקדוניות
קבוצות כדורגל שהוקמו ב-1964
סקופיה: מועדוני כדורגל